CELEX: 32007R1096
Language: el
Date: 2007-09-20 00:00:00
Title: Κανονισμός (ΕΚ) αριθ. 1096/2007 της Επιτροπής, της 20ής Σεπτεμβρίου 2007 , για την τροποποίηση του κανονισμού (ΕΚ) αριθ. 1183/2005 του Συμβουλίου σχετικά με την επιβολή συγκεκριμένων περιοριστικών μέτρων κατά των προσώπων που παραβιάζουν το εμπάργκο όπλων έναντι της Λαϊκής Δημοκρατίας του Κονγκό

21.9.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 246/29
            
         
      ΚΑΝΟΝΙΣΜΌΣ (ΕΚ) αριθ. 1096/2007 ΤΗΣ ΕΠΙΤΡΟΠΉΣ
   
   της 20ής Σεπτεμβρίου 2007
   για την τροποποίηση του κανονισμού (ΕΚ) αριθ. 1183/2005 του Συμβουλίου σχετικά με την επιβολή συγκεκριμένων περιοριστικών μέτρων κατά των προσώπων που παραβιάζουν το εμπάργκο όπλων έναντι της Λαϊκής Δημοκρατίας του Κονγκό
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1183/2005 του Συμβουλίου, της 18ης Ιουλίου 2005, για την επιβολή συγκεκριμένων περιοριστικών μέτρων κατά των προσώπων που παραβιάζουν το εμπάργκο όπλων έναντι της Λαϊκής Δημοκρατίας του Κονγκό (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Το παράρτημα I του κανονισμού (ΕΚ) αριθ. 1183/2005 περιλαμβάνει κατάλογο των φυσικών και νομικών προσώπων, φορέων και οντοτήτων που αφορά η δυνάμει του εν λόγω κανονισμού δέσμευση κεφαλαίων και οικονομικών πόρων.
            
         
               (2)
            
            
               Στις 11 Σεπτεμβρίου 2007, η Επιτροπή Κυρώσεων του Συμβουλίου Ασφαλείας των Ηνωμένων Εθνών τροποποίησε τον κατάλογο φυσικών και νομικών προσώπων, φορέων και οντοτήτων που αφορά η δέσμευση κεφαλαίων και οικονομικών πόρων. Συνεπώς, το παράρτημα I πρέπει να τροποποιηθεί αναλόγως,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I του κανονισμού (ΕΚ) αριθ. 1183/2005 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 20 Σεπτεμβρίου 2007.
      
         
            Για την Επιτροπή
         
         Eneko LANDÁBURU
         
         
            Γενικός Διευθυντής Εξωτερικών Σχέσεων
         
      
   
   
      (1)  ΕΕ L 193 της 23.7.2005, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 933/2007 της Επιτροπής (ΕΕ L 204 της 4.8.2007, σ. 5).
   
      ΠΑΡΑΡΤΗΜΑ
      Το παράρτημα I του κανονισμού (ΕΚ) αριθ. 1183/2005 τροποποιείται ως εξής:
      Η καταχώριση «Kambale Kisoni (γνωστός και ως Dr. Kisoni). Ημερομηνία γέννησης: 24.5.1961. Τόπος γέννησης: Mulashe, Λαϊκή Δημοκρατία του Κονγκό (DRC). Ιθαγένεια: Κονγκολεζική. Αριθ. διαβατηρίου: C0323172. Λοιπές πληροφορίες: Κάτοικος Butembo. Έμπορος χρυσού, ιδιοκτήτης των αερογραμμών Butembo Airlines και του Congocom Trading House στο Butembo» αντικαθίσταται από τα ακόλουθα:
      
         «Kisoni Kambale [γνωστός και ως α) Dr Kisoni, β) Kidubai, γ) Kambale Kisoni]. Ημερομηνία γέννησης: 24.5.1961. Τόπος γέννησης: Mulashe, Λαϊκή Δημοκρατία του Κονγκό (DRC). Ιθαγένεια: Κονγκολεζική. Αριθ. διαβατηρίου: C0323172. Λοιπές πληροφορίες: α) Έμπορος χρυσού, ιδιοκτήτης των αερογραμμών Butembo Airlines και του Congocom Trading House στο Butembo, β) Απεβίωσε στις 5.7.2007 στο Butembo, DRC.»